વડોદરા રાજ્યમાં ડો.આંબેડકરને અજમાયશી ધોરણે લશ્કરી સચિવ બનાવવામાં આવ્યા. ૧૭મી મે ૧૯૩૬ની મુંબઈ-કલ્યાણની સભામાં અને આત્મકથનાત્મક લખાણ ‘વેઈટિંગ ફોર વિસા’(ડો.આંબેડકર રાઈટિંગ એન્ડ સ્પીચીઝ, ખંડ-૧૧, ભાગ-૫, પ્રકરણ-૧, પ્રુષ્ઠ-૬૫૯થી ૬૯૧)માં ડો.આંબેડકરે વડોદરાના કટુ અનુભવો જાતે જ વર્ણવ્યા છે. ડો.આંબેડકર વડોદરા રાજ્યના ઉચ્ચ હોદ્દે પહોંચે તે પહેલાં તેમનું દલિત હોવું ત્યાં પહોંચી ગયું હતું. ભારે મેઘાવી અને વિશ્વની પ્રસિધ્ધ યુનિવર્સિટીઓની ડિગ્રી છતાં તેમનું જન્મે અસ્પ્રુશ્ય હોવું તેમના માર્ગમાં આડે ઉભું હતું.